Amedebatum
Amedebatum, (Guzaratice અમદાવાદ, ) est civitatis Guzaratae in India urbs maxima. 5 570 585 incolas habet. Nomen Persice احمدآباد, Aḥmedābād, 'urbem Ahmedi' significat, id est Ahmedi sachi, qui annis 1411–1452 regnavit. Etiam "Mancunium orientale", causa magnae industriae textilis, appellatur.

Clima 

Urbi Amedebato clima est semiaridum calidum per enumerationem Köppen–Geiger sed pluviis sub hippalo abundantibus gratia ad clima tropicum savanense proximum, in stationes quattuor dividendum, videlicet calidius a mense Martio, hippalum ab Iunio, tepidius ab Octobri; temperatura aëris maxima mense Maio 42°, Ianuario 28°, minima Ianuario 12.5° et Iunio 27.5°; pluviis inter menses Decembrem et Martium ad fere 1 mm tantum per mensem, sed mense Iulio 291 mm, mense Augusto 266 mm, toto anno non minus quam 751 mm elevatis; diebus pluviosis per annum totum fere 34 accidentibus; humiditate relativa inter mensuras 37% mense Martio et 81% mense Augusto reperta.

Notae

Bibliographia 
 Payal Mohta, "'A three-generation project': riverside development divides Indian city" in The Guardian (16 Ianuarii 2019)

Nexus externi 

 Situs regiminis

!
Urbes milies milium incolarum